હવે આપણે પેટ્રોલ અને ડીઝલ ઉપર કેન્દ્ર સરકાર દ્વારા ઉઘરાવવામાં આવતી એક્ષસાઇઝ ડયુટી તથા રાજ્ય સરકારો દ્વારા પેટ્રોલ અને ડીઝલ ઉપર ઉઘરાવવામાં આવતા વેટ અંગે જોઈએ. સૌથી પ્રથમ કેન્દ્ર દ્વારા ઉઘરાવવામાં આવતી એક્ષસાઇઝ ડયુટી જોઈએ. વડાપ્રધાન નરેન્દ્ર મોદીએ સત્તામાં આવ્યા પછી એટલે કે મે ૨૦૧૪માં પેટ્રોલ ઉપર એક્ષસાઇઝ ડયુટી રૂપિયા ૦૯.૪૮ હતી તે વધારીને આજની તારીખમાં રૂપિયા ૧૯.૪૮ છે એટલે કે લગભગ રૂ. ૧૫/-નો વધારો આ ચાર વર્ષ દરમિયાનમાં થયો છે. તેવી જ રીતે ડીઝલ ઉપર એક્ષસાઇઝ ડયુટી મે ૨૦૧૪માં રૂપિયા ૦૩.૫૬ હતી તે વધારીને આજની તારીખમાં રૂપિયા ૧૫.૩૩ છે એટલે કે લગભગ રૂ. ૧૨/- નો વધારો આ ચાર વર્ષમાં થયો છે. આ સાથે ફોટોમાં આખો ચાર્ટ મુક્યો છે. એકમાં દર છે અને બીજામાં એક્ષસાઇઝ ડયુટીની કુલ આવક કેટલી મેળવી તે છે. ૨૦૧૩-૧૪માં ૭૭,૯૮૨ કરોડ આવક હતી તે વધીને ૨૦૧૬-૧૭માં ૨,૪૨,૬૯૧ કરોડ રૂપિયા થઈ છે. ચાર વર્ષમાં પેટ્રોલ અને ડીઝલ ઉપરની એક્ષસાઇઝ ડયુટીની કુલ આવકમાં ૨૧૦%નો વધારો નોંધાયો છે જે ખરેખર ખુબ જ વધારે કહી શકાય. અહીં પેટ્રોલ અને ડીઝલ ઉપર એક્ષસાઇઝ ડયુટી ઘટાડવાનો સ્કોપ રહેલો છે.